Tian Shan

Tianshan er også et bydistrikt i byen Ürümqi i Kina.
Tian Shan eller Tianfjellene (kinesisk 天山, pinyin: Tiān Shān, betyr «Himmelsk(e) fjell») er en fjellkjede i Sentral-Asia, nord for ørkenen Taklamakan. Den ligger i grenseområdene mellom Kasakhstan, Kirgisistan og Kina. 

Tian Shans høyeste fjell er Pik Pobedy (russisk og betyr «Seierstoppen»). Fjellet rager opp til 7 439 moh. og er dermed Kirgisistans høyeste fjell.

Torugartpasset på 3 752 moh. ligger på grensen mellom den kinesiske Xinjiang-provinsen og Kirgisistan.

Bedelpasset går også gjennom Tian Shan og var i historisk tid det viktigste alternativet til Silkeveien.

Tian Shan er rundt 2.500 km lang og om lag 400 km bred. Fjellkjeden dekker et areal på cirka 1.036.000 km², hvorav 6 % er permafrostgrunn og 1 % isbreer.Pratap Singh, Umesh Kumar Haritashya, Encyclopedia of Snow, Ice and Glaciers - S. 1179 

Tian Shans kan deles i flere undergrupper av fjellområder: Bogdo-Ola, Ili-fjellene, Irenchabirga, De kirgisiske fjell, Kungei-Alatau, Kuruktag, Talas-Alatau, Terskej-Alatau og Transili-Alatau. 

Mellom fjellkjedene Kungei-Alatau og Terskej-Alatau ligger på kirgisisk område høyfjellsinnsjøen Yssykköl (1609 moh.).    

Elver som har sine utspring i Tian Shan er blant annet Ili, Tsju, Talas, Syr-Darja med kildeelvene Kara-Darja og Naryn, og Toshkan og Aqsu, som er sideelver til Tarim.R. W. McColl, Encyclopedia of world geography, Band 1, S. 898

UNESCO vedtok i 2016 å oppføre Vest-Tian Shan i Kasakhstan, Kirgisistan og Usbekistan  på verdensarvlisten. 

 Referanser 

 Se også 
 Liste over verdensarvsteder i Usbekistan

 Eksterne lenker 

Kategori:Fjellkjeder i Asia
Kategori:Fjellkjeder i Kina
Kategori:Fjell i Kirgisistan
Kategori:Fjell i Kasakhstan
Kategori:Xinjiang
Kategori:Verdensarven i Kirgisistan
Kategori:Verdensarven i Kasakhstan